CELEX: 32019R1820
Language: hr
Date: 2019-08-08 00:00:00
Title: Delegirana uredba Komisije (EU) 2019/1820 оd 8. kolovoza 2019. o izmjeni Uredbe (EU) br. 528/2012 Europskog parlamenta i Vijeća radi uvrštavanja Saccharomyces cerevisiae kao aktivne tvari u njezin Prilog I. (Tekst značajan za EGP)

31.10.2019   
               
               
                  HR
               
               
                  Službeni list Europske unije
               
               
                  L 279/4
               
            
         DELEGIRANA UREDBA KOMISIJE (EU) 2019/1820
         оd 8. kolovoza 2019.
         o izmjeni Uredbe (EU) br. 528/2012 Europskog parlamenta i Vijeća radi uvrštavanja Saccharomyces cerevisiae kao aktivne tvari u njezin Prilog I.
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 528/2012 Europskog parlamenta i Vijeća od 22. svibnja 2012. o stavljanju na raspolaganje na tržištu i uporabi biocidnih proizvoda (1), a posebno njezin članak 28., stavak 1.,
         budući da:
         
                     (1)
                  
                  
                     Ako je riječ o hrani ili hrani za životinje koja se upotrebljava kao repelent ili mamac vrste proizvoda 19., aktivna tvar Saccharomyces cerevisiae bila je obuhvaćena odstupanjem za hranu i hranu za životinje iz članka 6. Uredbe (EZ) br. 1451/2007 (2).
                  
               
                     (2)
                  
                  
                     Na temelju članka 16. stavka 5. Delegirane uredbe Komisije (EU) br. 1062/2014 (3) podnesena je prijava za vrstu proizvoda 19 za Saccharomyces cerevisiae koja je obuhvaćena odstupanjem za hranu i hranu za životinje. Europska agencija za kemikalije („Agencija”) proglasila je prijavu sukladnom i o tome obavijestila Komisiju na temelju članka 17. te uredbe. Stoga je Saccharomyces cerevisiae uvrštena za vrstu proizvoda 19 na popis kombinacija tvari/vrsta proizvoda uključenih u program pregleda postojećih aktivnih tvari sadržanih u biocidnim proizvodima (4).
                  
               
                     (3)
                  
                  
                     Komisija je 31. siječnja 2017. od Agencije zatražila mišljenje o tome izaziva li Saccharomyces cerevisiae zabrinutost u skladu s člankom 28. stavkom 2. Uredbe (EU) br. 528/2012.
                  
               
                     (4)
                  
                  
                     Agencija je u svojem mišljenju (5) zaključila da Saccharomyces cerevisiae ne izaziva zabrinutost i da je stoga prihvatljiva za uvrštavanje u Prilog I. Uredbi (EU) br. 528/2012.
                  
               
                     (5)
                  
                  
                     Uzimajući u obzir mišljenje Agencije Saccharomyces cerevisiae primjereno je uvrstiti u Prilog I. Uredbi (EU) br. 528/2012. Budući da je Saccharomyces cerevisiae prirodnog podrijetla, trebalo bi je uvrstiti u kategoriju 4. („Tradicionalno korištene tvari prirodnog podrijetla”). Saccharomyces cerevisiae trebalo bi uvrstiti u taj Prilog samo ako je obuhvaćena definicijom „hrane” ili „hrane za životinje” iz članka 3. stavka 1. točke (u) te uredbe. To je u skladu s činjenicom da je Saccharomyces cerevisiae bila obuhvaćena odstupanjem iz članka 6. Uredbe (EZ) br. 1451/2007 samo kao hrana ili hrana za životinje.
                  
               
                     (6)
                  
                  
                     Članak 89. stavak 3. Uredbe (EU) br. 528/2012 sadržava prijelazne mjere koje se primjenjuju ako je postojeća aktivna tvar uključena u program rada za sustavni pregled postojećih aktivnih tvari odobrena u skladu s tom uredbom. Kada je riječ o Saccharomyces cerevisiae za vrstu proizvoda 19, datum odobrenja za potrebe članka 89. stavka 3. te uredbe trebao bi biti 1. lipnja 2021. kako bi se omogućilo dovoljno vremena za podnošenje zahtjeva za odobrenje u skladu s člankom 89. stavkom 3. drugim podstavkom te uredbe,
                  
               DONIJELA JE OVU UREDBU:
         
            Članak 1.
            Prilog I. Uredbi (EU) br. 528/2012 mijenja se u skladu s Prilogom ovoj Uredbi.
         
         
            Članak 2.
            Za potrebe članka 89. stavka 3. Uredbe (EU) br. 528/2012 datum odobrenja Saccharomyces cerevisiae za vrstu proizvoda 19 jest 1. lipnja 2021.
         
         
            Članak 3.
            Ova Uredba stupa na snagu dvadesetog dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 8. kolovoza 2019.
            
               
                  Za Komisiju
               
               
                  Predsjednik
               
               Jean-Claude JUNCKER
            
         
         
            (1)  SL L 167, 27.6.2012., str. 1.
         
            (2)  Uredba Komisije (EZ) br. 1451/2007 od 4. prosinca 2007. o drugoj fazi desetogodišnjeg radnog programa iz članka 16. stavka 2. Direktive 98/8/EZ Europskog parlamenta i Vijeća o stavljanju biocidnih pripravaka na tržište (SL L 325, 11.12.2007., str. 3.).
         
            (3)  Delegirana uredba Komisije (EU) br. 1062/2014 оd 4. kolovoza 2014. o programu rada za sustavni pregled svih postojećih aktivnih tvari sadržanih u biocidnim proizvodima iz Uredbe (EU) br. 528/2012 Europskog parlamenta i Vijeća (SL L 294, 10.10.2014., str. 1.).
         
            (4)  Delegirana uredba Komisije (EU) 2019/157 оd 6. studenoga 2018. o izmjeni Priloga II. Delegiranoj uredbi (EU) br. 1062/2014 o programu rada za sustavni pregled svih postojećih aktivnih tvari sadržanih u biocidnim proizvodima iz Uredbe (EU) br. 528/2012 Europskog parlamenta i Vijeća (SL L 31, 1.2.2019., str. 1.).
         
            (5)  Mišljenje Odbora za biocidne proizvode od 14. prosinca 2017. o prihvatljivosti određene hrane i hrane za životinje koja se upotrebljava kao aktivna tvar za uvrštavanje u Prilog I. BPR-u, ECHA/BPC/186/2017.
      
      
         
            PRILOG
            U Prilogu I. Uredbi (EU) br. 528/2012 u kategoriju 4. popisa aktivnih tvari iz članka 25. točke (a) dodaje se sljedeći unos:
            
                        Broj EZ
                     
                     
                        Naziv/skupina
                     
                     
                        Ograničenje
                     
                     
                        Napomena
                     
                  
                        „Nije dostupno
                     
                     
                        
                           Saccharomyces cerevisiae (kvasac) (*1)
                        
                     
                     
                        Osim Saccharomyces cerevisiae koja nije hrana ili hrana za životinje.
                     
                     
                        CAS br. 68876-77-7
                     
                  
               (*1)  Datum odobrenja Saccharomyces cerevisiae za vrstu proizvoda 19 za potrebe članka 89. stavka 3. jest 1. lipnja 2021.”.